CELEX: 62014TN0820
Language: et
Date: 2014-12-20 00:00:00
Title: Kohtuasi T-820/14: 20. detsembril 2014 esitatud hagi – Delta Group agroalimentare versus komisjon

23.2.2015   
            
            
               ET
            
            
               Euroopa Liidu Teataja
            
            
               C 65/43
            
         20. detsembril 2014 esitatud hagi – Delta Group agroalimentare versus komisjon
   (Kohtuasi T-820/14)
   (2015/C 065/59)
   Kohtumenetluse keel: itaalia
   
      Pooled
   
   
      Hageja: Delta Group agroalimentare Srl (Porto Viro, Itaalia) (esindajad: advokaat V. Migliorini)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tühiseks ja kehtetuks ning igal juhul tühistada Euroopa Komisjoni, põllumajanduse ja maaelu arengu komisjoni peadirektori Jerry Plewa 28. juuli 2014. aasta kiri SM/FUN S/2622874 Itaalia põllumajanduse ja metsanduse ministeeriumi välispoliitika ja Euroopa Liidu asjade peadirektorile Felice Assenzale, millest hageja oli teada saanud, kui talle anti 19. novembril 2014 õigus dokumentidega tutvuda, osas, milles selle kirjaga jäetakse rahuldamata Itaalia toetusetaotlused seoses toetusmeetmetega 6–9 määruse (EL) nr 1308/2013 artikli 20 tähenduses, ning täpsemalt taotlused, mis puudutavad linnugripi leviku vastaste tervishoiumeetmete raames loomade hukkamisega tegelenud tapamaju ja sellega kaasnenud majanduslikku kahju, ning samuti tühistada komisjoni 10. oktoobri 2014. aasta rakendusmäärus (EL) nr 1071/2014 muna- ja kodulinnulihasektori erakorraliste toetusmeetmete kohta Itaalias tähenduses, osas, millega välistatakse määruse (EL) nr 1308/2013 artikli 220 kohaldamisalast linnugripi leviku vastaste tervishoiumeetmete raames loomade hukkamisega tegelenud tapamajad ja sellega kaasnenud majandusliku kahju;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et on rikutud ELTL artiklit 40 ja eelkõige diskrimineerimise keelu põhimõtet, mis väljendub hindamisveas ja võimu kuritarvitamises.
               
                           —
                        
                        
                           Hageja väidab sellega seoses, et määruses (EL) nr 1071/2014 viidatud toetusmeetmetest kasu saanud Imola, Lugo, Mordano ja Occhiobello haudemunade kasvatajatele bioohutuse ennetusmeetmetega tekitatud kahju tekitas kahju ka talle, kes pidi vastu võtma tapetavaid loomi ja neid oma klientidele tagasi müüma; see et meetme hulgast jäeti välja toetuse andmise ettevõtjale, kes pidi nakatunud loomi vastu võtma, et neid turustada, ja et meetmetega hõlmati vaid ettevõtja, kes need loomad oli kasvatanud, tähendab sama sektori ettevõtjate vahelist õigusvastast diskrimineerimist, millega rikutakse ELTL artikli 40 lõiget 2. ELTL artikli 40 lõige 2 näeb sõnaselgelt ette „toetus[ed] mitmesuguste saaduste tootmiseks ja turustamiseks”.
                        
                     
         
               2.
            
            
               Teine väide, et on rikutud määruse (EL) nr 1308/2013 artiklit 220.
               
                           —
                        
                        
                           Hageja väidab sellega seoses, et määruses (EL) nr 1308/2013 artikli 220 lõike 1 punkt a näeb ette kaubanduse piirangud, mis võivad tuleneda loomahaiguste leviku tõkestamise meetmete kohaldamisest. Kaubavahetusele tekkiv kahju on niisiis kahju, mis tuleb määruse (EL) nr 1308/2013 artiklis 220 viidatud meetmete raames hüvitada, ning seda ei saa käsitada kaubavahetusele eelnenud etapis tekkinud kahjuga (loomakasvatuses tekkinud kahu) võrreldes kaudse kahjuna.
                        
                     
         
               3.
            
            
               Kolmas väide, et on rikutud olulisi menetlusnorme ning eelkõige määruse (EL) nr 182/2011 artiklit 5
               
                           —
                        
                        
                           Hageja väidab sellega seoses, et komisjoni otsus jätta rahuldamata Itaalia Vabariigi taotlus – hõlmata toetusmeetmetega ka vaidlusaluses kirjas nimetatud kaubandusettevõtjad ja kaubanduskahju – on vastu võetud ilma põllumajandusturgude ühise korralduse komitee eelneva arvamuseta ning järelikult on sellega rikutud määruse (EÜ) nr 182/2011 artiklis 5, mida kohaldatakse määruse (EL) nr 1308/2013 artiklis 229 (millele omakorda viitab sama määruse artikkel 220) toodud viite alusel, ette nähtud olulisi menetlusnorme.